RSI Europe Špokas

RSI Europe Špokas – lietuvių gamybos FPV kamikadzės tipo dronas, kurį kuria ir gamina įmonė „RSI Europe“. Tai pirmasis Lietuvoje sukurtas ir serijiniu būdu gaminamas kovinis FPV dronas, skirtas naudoti šiuolaikiniame kare, įskaitant artimos kovos veiksmus, tikslinių objektų neutralizavimą ir priešo technikos naikinimą.

 Gamyba 
Droną kuria UAB „RSI Europe“, įkurta 2022 m. Vilniuje. Įmonė specializuojasi nuotolinio valdymo sistemų bei dronų technologijų kūrime gynybos sektoriui. „Špokas“ – vienas iš pagrindinių bendrovės produktų kartu su nuotolinio sprogmenų inicijavimo sistema „RISE-1“.Rekvizitai – RSI Europe, UAB

 Techninės savybės 
„Špokas“ yra 10 colių FPV kvadrokopteris, sukurtas nešti sprogmenų užtaisą ir pataikius sunaikinti taikinį. Orlaivio savybės:

 Naudingosios apkrovos svoris – iki 5 kg.
 Integruota smūgio inicijavimo sistema.
 Įdiegta dažnių peršokinėjimo technologija, leidžianti dronui veikti net ir stipriai trukdomoje aplinkoje.
 Naudojama valdymo sistema su ilgo nuotolio antena, užtikrinanti operatoriaus darbą iš saugios pozicijos.

 Naudojimas 

 Ukraina 
2024 m. spalį „Špokai“ buvo perduoti Ukrainos ginkluotosioms pajėgoms pagal Lietuvos krašto apsaugos ministerijos užsakymą. Tai buvo pirmasis tokio masto FPV dronų perdavimas iš Lietuvos gamintojo, skirtas kovai Rusijos–Ukrainos kare.Lithuanian drone manufacturer RSI Europe delivers first FPV drone kits to Ukraine

Lietuva taip pat planavo išsiųsti 5 000 „Špokų“ į Ukrainą ir dar apie 2 300 dronų skirti savo kariuomenei. Bendra programa buvo įvertinta daugiau kaip 8 mln. eurų.Lithuanian Company Delivers FPV Quadcopter Drones to Ukraine

 Lietuva 
Lietuvos kariuomenė „Špoką“ naudoja kaip FPV dronų platformą mokymams ir praktiniams koviniams bandymams. 2024–2025 m. ši sistema tapo svarbia krašto apsaugos ministerijos bepiločių orlaivių pajėgumų programos dalimi, skirtos stiprinti NATO rytinio flango gynybą.

 Finansavimas ir plėtra 
2025 m. „Špoko“ gamybą paskatino Lietuvos plėtros banko ILTE suteikta 4 mln. eurų paskola, leidusi „RSI Europe“ didinti gamybos apimtis. Įmonė tą patį laikotarpį fiksavo augančias pajamas bei pelną, daugiausia dėl dronų eksporto į Ukrainą.ILTE skolina 4 mln. eurų gynybos technologijų bendrovei „RSI Europe“

 Šaltiniai 

Kategorija:Lietuvos bepiločiai orlaiviai
Kategorija:Lietuvos kariuomenės ginkluotė
Kategorija:Skraidanti bomba
Kategorija:Kvadrakopteriai